на антидъмпинговите мерки. Както е посочено в съображение 33, правните стандарти, съдържащи се в член 13, параграф 2 от основния антидъмпингов регламент, може по аналогия да бъдат използвани при оценка на антисубсидийния случай в контекста на член 23, параграф 3 от основния регламент.
 (72)
 Първоначалното антисубсидийно разследване започна през май 2019 г., а окончателните изравнителни мита бяха наложени през юни 2020 г. (вж. съображение 1). PGTEX Morocco SARL е официално създадено на 2 октомври 2019 г. и започна да произвежда от април 2020 г. според формуляра за освобождаване. Това съвпада с промяната в схемите на търговия, описани в раздел 2.3.
 (73)
 PGTEX Morocco SARL представи списък на продажбите, от който е видно, че всички експортни продажби на собствено произведените ТСВ са насочени към Съюза през ОП. Освен това 100 % от основните материали за влагане (основно ровинг от стъклени влакна) са закупени от свързаното дружество майка в Китай. Дружеството не е закупувало ровинг от стъклени влакна от Египет.
 (74)
 Поради това Комисията стигна до заключението, че началото на комплектуването е след започване на първоначалното антисубсидийно разследване, както се изисква в член 13, параграф 2, буква а) от основния антидъмпингов регламент, докато съответните части са главно от Китай, една от двете държави, обект на първоначалните антисубсидийни мерки.
 2.6. Стойност на частите и добавена стойност
 (75)
 Що се отнася до операциите по комплектуване, в член 13, параграф 2, буква б) от основния антидъмпингов регламент се посочва, че друго условие за установяване на заобикаляне е частите (в този случай с произход от Китай) да съставляват 60 % или повече от общата стойност на всички части на комплектувания продукт и добавената стойност на включените в комплектуването или доокомплектуването части да е под 25 % от производствените разходи. Правните стандарти, съдържащи се в член 13, параграф 2 от основния антидъмпингов регламент, може по аналогия да бъдат използвани при оценка на антисубсидийния случай в контекста на член 23, параграф 3 от основния регламент.
 (76)
 Основната суровина за производство на ТСВ е ровинг от стъклени влакна. PGTEX Morocco SARL закупува 100 % от използвания ровинг от стъклени влакна от свързаното с него дружество майка в Китай. Чрез извършен процес на шиене и плетене, което представлява операция по доокомплектуване в Мароко, този ровинг от стъклени влакна се трансформира в ТСВ. Според предоставената от PGTEX Morocco SARL информация ровингът от стъклени влакна представлява почти 100 % от общата стойност на частите на комплектувания/доокомплектувания продукт по смисъла на член 13, параграф 2, буква б) от основния антидъмпингов регламент.
 (77)
 Поради това Комисията стигна до заключението, че процесът, който се извършва в Мароко, е доокомплектуване (операция по комплектуване) и критерият от 60 % по член 13, параграф 2, буква б) от основния антидъмпингов регламент е изпълнен — приложен по аналогия с оглед на формулировката на член 23, параграф 3 от основния регламент, както е разяснено в съображение 33.
 (78)
 След разгласяването групата PGTEX и LM Wind Power повториха твърдението си, че производството на ТСВ от внесената основна суровина — ровинг от стъклени влакна, не представлява „комплектуване на части чрез операция по